1.pielikums

IEPIRKUMA VEIKŠANAI NEPIECIEŠAMĀ PAMATINFORMĀCIJA

	Kvalifikācijas un citas prasības

	Nr.
p. k.
	Prasības 
	Iesniedzamais dokuments vai vairāki 

	1.
	Pretendents ir reģistrēts atbilstoši pretendenta reģistrācijas valsts normatīvo aktu prasībām (Latvijas Republikas Uzņēmumu reģistra Komercreģistrā, Latvijas Republikas Valsts ieņēmumu dienesta Nodokļu maksātāju reģistrā kā saimnieciskās darbības veicējs vai līdzvērtīgā reģistrā ārvalstīs).

Prasības attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības (Apvienība) dalībniekiem (ja piedāvājumu iesniedz Apvienība), kā arī apakšuzņēmējiem (ja pretendents plāno piesaistīt apakšuzņēmējus).
	Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.
· Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz (reģistrācijas apliecības kopija vai izdruka no attiecīgās valsts publiskās datu bāzes, vai, piemēram, norādot publiski pieejamu reģistru, kur Komisija varētu pārliecināties par attiecīgās personas reģistrāciju, ja attiecīgie valsts normatīvie akti paredz šādu ziņu publisku reģistru).

	2.
	Pretendents ir reģistrēts Latvijas Republikas Būvkomersantu reģistrā, saskaņā ar Būvniecības likumu un Ministru kabineta 2014. gada 25. februāra noteikumiem Nr. 116 “Būvkomersantu reģistrācijas noteikumi” un tas ir tiesīgs sniegt  Konkursa[footnoteRef:2] iepirkuma priekšmetā[footnoteRef:3] noteiktos pakalpojumus. [2:  Te un turpmāk – atklāts konkurss “Tiltu pār Kīleveina grāvi Mūkusalas ielā (augšteces un lejteces daļā) būvniecības ieceres dokumentācijas izstrāde un autoruzraudzība” (identifikācijas Nr. CAIP 2026/84).]  [3:  Vismaz Nolikuma ___. apakšpunktā minētajās darbības sfērās.] 


Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem Apvienības dalībniekiem (ja piedāvājumu iesniedz Apvienība), kā arī apakšuzņēmējiem (ja pretendents plāno piesaistīt apakšuzņēmējus), kas veiks darbus/ sniegs pakalpojumus, kuru veikšanai nepieciešama reģistrācija Latvijas Republikas Būvkomersantu reģistrā.
	Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajā datubāzē (Būvniecības informācijas sistēmā (www.bis.gov.lv).[footnoteRef:4] [4:  Tiesības veikt attiecīgus projektēšanas un autoruzraudzības darbus.] 


Gadījumā, ja pretendents, personālsabiedrības biedrs, piegādātāju apvienības dalībnieks, apakšuzņēmējs nav reģistrēts Latvijas Republikas Būvkomersantu reģistrā un, ja tāda reģistrācija ir nepieciešama, tad pretendentam jāiesniedz pretendenta apliecinājums (oriģināls), ka gadījumā, ja tam tiks piešķirtas līguma slēgšanas tiesības, pretendents, personālsabiedrības biedrs, piegādātāju apvienības dalībnieks, apakšuzņēmējs 10 (desmit) darba dienu laikā no dienas, kad paziņojums par rezultātiem ir saņemts, reģistrēsies Latvijas Republikas Būvkomersantu reģistrā.
Ārvalstī reģistrētam pretendentam jāiesniedz attiecīgās valsts kompetentās institūcijas izsniegts dokuments, kas apliecina, ka pretendents ir reģistrēts būvkomersantu reģistrā atbilstoši tā reģistrācijas valsts normatīvo aktu prasībām. Ja šādu dokumentu izsniegšanu attiecīgās valsts normatīvie akti neparedz, to var aizstāt ar jebkādiem citiem pierādījumiem, kas apliecina, ka pretendents ir reģistrēts normatīvajos aktos noteiktā kārtībā.

	3.
	Pretendenta vidējais finanšu (neto) apgrozījums iepriekšējos 3 (trīs) finanšu gados ir ne mazāks kā 200 000,00 EUR (divi simti tūkstoši euro). 
Vidējā finanšu apgrozījuma aprēķins tiek veikts: pēdējo 3 (trīs) noslēgto finanšu gadu apgrozījumu summu dalot ar 3 (trīs).

Ja pretendents (arī persona/apakšuzņēmējs vai Apvienības dalībnieks) ir dibināts vēlāk, tad vidējam finanšu apgrozījumam jāatbilst augstāk minētajai prasībai attiecīgi īsākā laikā. 

Ja pretendents ir Apvienība, tad Apvienības dalībniekiem, uz kura (-u) finansiālajām spējām pretendents balstās un kurš (-i) būs finansiāli atbildīgs (-i) par iepirkuma līguma izpildi, kopā ir jāatbilst Nolikuma ___. apakšpunkta prasībai. 

Ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi.


	Pretendentam jāiesniedz apliecinājums saskaņā ar Nolikuma[footnoteRef:5]  ___. pielikumu. [5:  Te un turpmāk – Konkursa nolikums.] 


Ja pretendents ir Apvienība, tad katram no Apvienības dalībniekiem, uz kura (-u) finansiālajām spējām pretendents balstās un kurš (-i) būs finansiāli atbildīgs (-i) par Konkursa iepirkuma līguma izpildi jāiesniedz šajā prasībā norādītā informācija. 

Ja pretendents balstās uz citu personu finansiālajām spējām, tad katrai šādai personai, uz kura (-u) finansiālajām spējām pretendents balstās un kurš (-i) būs finansiāli atbildīgs (-i) par Konkursa iepirkuma līguma izpildi jāiesniedz šajā prasībā norādītā informācija.

Ārvalstīs reģistrētajiem pretendentiem jāiesniedz finanšu pārskati (ar tulkojumu valsts (latviešu) valodā), kas iesniegti attiecīgās valsts kompetentajā institūcijā atbilstoši attiecīgās valsts normatīvo aktu nosacījumiem. Ja minētā informācija ir pieejama publiski, ārvalstīs reģistrēts pretendents ir tiesīgs norādīt precīzu tīmekļa vietnes adresi, kurā attiecīgu informāciju ir iespējams pārbaudīt.

Pretendenti, kas dibināti vēlāk (arī persona/apakšuzņēmējs vai Apvienības dalībnieks) un kam nav sasniegts 3 (trīs) gadu periods, norāda atbilstošu apgrozījumu no dibināšanas brīža, iesniedzot operatīvo bilanci.


	4.
	Pretendentam iepriekšējo 3 (trīs) gadu laikā (no 2023., 2024., 2025. un 2026. gadā līdz piedāvājuma iesniegšanas dienai) ir pieredze:
1 (viena) satiksmes tilta pārbūves vai izbūves būvprojekta izstrāde, kura ietvaros:  
· projektēts vismaz 1 (viens) tilts ar garumu starp gala balstiem ne mazāk kā 12 (divpadsmit) metri. 

Pieredzi apliecinošiem būvprojektiem jābūt pilnībā pabeigtiem un akceptētiem (saņemtai atzīmei par projektēšanas nosacījumu izpildi)  normatīvajos aktos noteiktajā kārtībā. 

Ja piedāvājumu iesniedz Apvienība, Nolikuma ___. apakšpunktā izvirzītās prasības var izpildīt Apvienības dalībnieki kopā (proti, summējot dalībnieku spējas).

	Jāiesniedz aizpildīts pieredzes apraksts (saskaņā ar Nolikuma ___. pielikumu), obligāti pievienojot darbu pasūtītāju izziņas (atsauksmes) par darbu sarakstā norādītajiem objektiem, kurās ir apliecināta pretendenta pieredze Nolikuma ____.apakšpunktā minēto darbu veikšanā.

Ja pretendents objektīvu iemeslu dēļ nevar iesniegt pasūtītāja izziņas (atsauksmes) vai ja pasūtītāja izziņās (atsauksmēs) nav ietverta visa nepieciešamā informācija, kas apliecina Nolikuma ___. apakšpunktā noteikto pieredzi, tad ir jāiesniedz citi dokumenti, kas apliecina pretendenta pieredzes atbilstību Nolikuma ____. apakšpunktā noteiktajām prasībām.

Ja pretendenta pieredze tiek apliecināta ar veiktajiem darbiem citā valstī, piedāvājumam jāpievieno dokumenti, kas nepārprotami apliecina pretendenta pieredzes atbilstību Nolikumā izvirzītajām prasībām, piemēram, iezīmējot ar atšķirīgu krāsu konkrētās sadaļas vai apliecinājumā iekļaujot konkrētas norādes uz iesniegto dokumentu, kas minēto pierāda.

	Kvalifikācijas prasības pretendenta piesaistītajiem speciālistiem un iesniedzamie dokumenti:

	5. 
	Būvprojekta vadītājs – Tiltu daļas projektētājs, kuram ir būvprakses sertifikāts tiltu projektēšanā un pieredze:
iepriekšējo 3 (trīs) gadu laikā (2023., 2024., 2025. un 2026. gads līdz piedāvājuma iesniegšanai) 1 (viena) satiksmes tilta pārbūves vai izbūves būvprojekta izstrāde, kura ietvaros ir projektēts vismaz 1 (viens) tilts ar garumu starp gala balstiem ne mazāk kā 12 (divpadsmit) metri. 


Pieredzi apliecinošiem būvprojektiem jābūt pilnībā pabeigtiem un akceptētiem (saņemtai atzīmei par projektēšanas nosacījumu izpildi) normatīvajos aktos noteiktajā kārtībā.


	Jāiesniedz aizpildīts pieredzes apraksts (saskaņā ar Nolikuma ___. pielikumu), obligāti pievienojot Nolikuma ______. apakšpunktā minēto darbu nodošanas-pieņemšanas aktus vai izrakstus no tiem, vai segto darbu aktus, vai citus dokumentus, kas apliecina darbu sarakstā norādīto veikto darbu veidus un apjomus, kā arī piedāvātā speciālista pašrocīgi vai elektroniski parakstītu apliecinājumu par gatavību veikt Konkursā noteiktos pienākumus iepirkuma līguma ietvaros, ja pretendents tiek atzīts par Konkursa uzvarētāju.


Attiecībā uz pretendenta piesaistītajiem ārvalstu speciālistiem: 
•	kuru mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts – ārvalstu pretendenta personāla kvalifikācijai ir jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu darbu veikšanā.  
Pretendentam ir jāiesniedz apliecinājums (brīvā formā), ka tā piesaistītie ārvalstu speciālisti ir tiesīgi veikt Nolikuma ______.apakšpunktā norādītos darbus, un gadījumā, ja ar pretendentu tiks noslēgts iepirkuma līgums, tas ne vēlāk kā 3 (trīs) darba dienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikas reglamentētajā profesijā un attiecīgais speciālists ir iekļauts Būvniecības informācijas sistēmā (BIS);  
•	kuru mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts – jāiesniedz atbilstoši attiecīgās valsts normatīvajiem aktiem izsniegts dokuments, kas apliecina speciālista profesionālo kvalifikāciju veikt Nolikuma _____.apakšpunktā norādītos darbus un apliecinājumu, ka gadījumā, ja pretendents Konkursā iegūst tiesības slēgt iepirkuma līgumu, līdz iepirkuma līguma noslēgšanai tas iesniegs dokumentu, kas apliecina, ka ārvalstu speciālista profesionālā kvalifikācija atbilst Latvijas Republikā noteiktajām prasībām un ir atzīta atbilstoši likuma “Par reglamentētajām profesijām un profesionālās kvalifikācijas atzīšanu” prasībām. 



	Personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām, Apvienības un apakšuzņēmēji

	6.
	Pretendents var balstīties uz citu personu saimnieciskajām un finansiālajām iespējām, ja tas ir nepieciešams Konkursa iepirkuma līguma izpildei, neatkarīgi no savstarpējo attiecību tiesiskā rakstura.
	Šādā gadījumā pretendents nepārprotami pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu un vienošanos par sadarbību konkrētā līguma izpildē. Pretendentam un personai, uz kuras saimnieciskajām un finansiālajām iespējām tas balstās, ir jābūt solidāri atbildīgām par iepirkuma līguma izpildi.

	7.
	Pretendents var balstīties uz citu personu tehniskajām un profesionālajām iespējām, ja tas ir nepieciešams Konkursa iepirkuma līguma izpildei, neatkarīgi no savstarpējo attiecību tiesiskā rakstura, un ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.

Ja pretendents ir Apvienība, tad Pretendenta tehniskajām un profesionālajām spējām izvirzītās prasības var izpildīt Apvienības dalībnieki kopā (proti, summējot tās dalībnieku spējas).
	Šādā gadījumā pretendents nepārprotami pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu un vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.


	8.
	Prasības Apvienībai vai personālsabiedrībai
	Ja pretendents ir Apvienība, tad jāiesniedz Apvienības dalībnieku starpā noslēgtu vienošanās par katram Apvienības dalībniekam nododamo izpildāmo darbu daļu procentos no piedāvātās kopējās līgumcenas un šo darbu raksturojumu. Vienošanās jāparedz, ka visi tie biedri, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par iepirkuma līguma izpildi, par uzņemtajām saistībām atbild solidāri un, ka Apvienības dalībnieki apņemas izveidot personālsabiedrību vai noslēgt sabiedrības līguma gadījumā, ja Apvienība tiks atzīta par Konkursa uzvarētāju.

	9.
	Prasības attiecībā uz apakšuzņēmējiem: pretendents savā piedāvājumā norāda tās iepirkuma līguma daļas, kuras nodos izpildei apakšuzņēmējiem, visus paredzamos apakšuzņēmējus, t.sk. tos, kuru sniedzamo pakalpojumu/ veicamo būvdarbu vērtība ir 10 000,00 EUR bez PVN no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu.
	Jāaizpilda informācija par apakšuzņēmējiem (Nolikuma __. pielikums).
Katram piesaistītajam apakšuzņēmējam jāaizpilda apliecinājums (Nolikuma ___. pielikums).
Ja pretendents (arī Apvienība) plāno piesaistīt Konkursa iepirkuma priekšmetā ietilpstošo darbu izpildei apakšuzņēmēju, kura sniedzamo pakalpojumu/ veicamo būvdarbu vērtība ir vismaz 10 000,00 EUR (desmit tūkstoši euro 00 centi) no kopējās piedāvātās iepirkuma līguma summas, jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu vērtība EUR no kopējās iepirkuma līguma vērtības un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par Konkursa uzvarētāju.
Attiecībā uz Komercreģistrā reģistrētiem apakšuzņēmējiem Pasūtītājs par šo apakšuzņēmēju atbilstību Nolikuma ___. apakšpunktam pārliecinās, attiecīgo informāciju iegūstot publiskajā datubāzē.

	Eiropas vienotais iepirkuma procedūras dokuments (turpmāk – Vienotais dokuments)

	10.
	Pasūtītājs pieņem Vienoto dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām. Ja piegādātājs izvēlējies iesniegt* Vienoto dokumentu, lai apliecinātu, ka tas atbilst paziņojumā par līgumu vai Konkursa dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000,00 EUR (desmit tūkstoši euro 00 centi). Apvienība iesniedz atsevišķu Vienoto dokumentu par katru tās dalībnieku.
Vienotā dokumenta veidlapu, kas ir vienāda visās Eiropas Savienības dalībvalstīs, nosaka Eiropas Komisijas 2016.gada 5.janvāra īstenošanas regula Nr. 2016/7, ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ) (regulas 2. pielikums). Vienotā dokumenta teksta datne ir pieejama: http://espd.eis.gov.lv/.
Pretendents Vienotajā dokumentā aizpilda prasīto informāciju no I. līdz VI. daļai. 
Pretendents var iesniegt Vienoto dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
Pasūtītājam jebkurā Konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Konkursa dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.



[bookmark: _Toc340760685]* Pretendentam ir tiesības, bet ne pienākums iesniegt Vienoto dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām.
Lūdzam sk. arī papildu informāciju par Vienoto dokumentu, pieejama: http://espd.eis.gov.lv/. 

